EA SPORTS™ ONLINE YKSITYISYYDEN SUOJA
Electronic Arts (“EA”) ja sen tytäryhtiöt kunnioittavat Internet-sivuilla vierailijoiden yksityisyyttä ja tietävät, kuinka tärkeää käyttäjältä saatujen tietojen suojaaminen on. Electronic Arts on ottanut käyttöön Internet-sivujen yksityisyyden suojaamisperiaatteet, joita sovelletaan käyttäjältä saatavia tietoja kerättäessä, tallennettaessa ja käytettäessä.
Jos käyttäjällä on kysymyksiä, valituksia tai kommentteja, jotka liittyvät yksityisyyden suojaamista koskeviin periaatteisiin tai käytäntöihin, häntä pyydetään ottamaan yhteyttä maansa EA:n yksityisyyssuojan valvojaan. Lisätietoja siitä, kuinka voi ottaa yhteyttä EA:n yksityisyyssuojan valvojaan, saa Electronic Artsin asiakaspalvelusta ja Internetistä osoitteesta http://www.ea.com/global/legal/privacy_noseal.jsp.
Nämä yksityisyyden suojaamisen periaatteet koskevat EA SPORTS™:in tuotemerkillä varustettujen pelien Internet-palveluja, yhteisöä ja pelaamista. Kun jäsen käyttää jotain EA SPORTS™:in Internet-sivustoa tai palvelua, hän hyväksyy samalla tämän EA SPORTS™:in yksityisyyden suojan. Jos käyttäjä ei hyväksy tätä yksityisyyden suojaa, hänen ei tule käyttää tai rekisteröityä yhdellekään EA SPORTS™:in Internet-sivustolle, toimintoon tai palveluun.
Periaatteen päivitykset
Tämä yksityisyyden suojan periaate on tekstitiedoston muodossa. Tästä syystä yhtiö ei voi tarjota päivityksiä tähän asiakirjaan. Yhtiö varaa kuitenkin oikeuden tehdä milloin tahansa muutoksia tähän yksityisyyden suojan periaatteeseen. Jos käyttäjä haluaa tarkastella päivitettyä periaatetta, hänen on käytävä osoitteessa http://www.ea.com/global/legal/privacy_noseal.jsp. Sivun yläreunassa ilmoitetaan, milloin yksityisyyssuojaa on viimeksi muutettu. Käyttäjää pyydetään tarkistamaan yksityisyyssuoja joka kerran ennen EA SPORTS™:in Internet-palvelun tai –sivuston käyttämistä, jotta hän on tietoinen yksityisyyden suojan periaatteeseen tehdyistä muutoksista. Jos käyttäjän henkilökohtaisia tietoja ryhdytään käyttämään entisestä huomattavasti eroavalla tavalla, hän saa ilmoituksen itseään koskevista muutoksista sähköpostin välityksellä. Jos käyttäjä ei halua hyväksyä uusia käytäntöjä, hän voi jättäytyä pois palveluistamme sähköpostiviestissä annettujen ohjeiden mukaisesti. Jos käyttäjä edelleen käyttää jotain EA SPORTS™:in Internet-palvelua tai -sivua, sitä pidetään merkkinä siitä, että hän on hyväksynyt yksityisyyden suojaan tehdyt muutokset.
Mitä henkilökohtaisia tietoja kerätään?
Henkilökohtaisilla tiedoilla tarkoitetaan tietoja, joilla käyttäjä tunnistetaan ja joiden avulla käyttäjään saa yhteyden Internetin tai muun viestimen kautta. Electronic Arts kerää Internet-sivuilla vierailijoiltaan tietoja vapaaehtoisuuteen perustuen ja vain seuraavissa tapauksissa: (1) kilpailuissa (rekisteröidyttäessä tai palkintoa lunastettaessa), (2) takuurekisteröitymisen yhteydessä ja/tai tuotetuen tai teknisen tuen palvelupyyntöjen yhteydessä, (3) pelaajien yhdistämiseen liittyvien palvelujen yhteydessä, (4) peliin, pelin toimintoon tai tiettyyn peliin liittyvään tapahtumaan rekisteröidyttäessä, (5) markkinatietokyselyjen tai sähköpostikampanjoiden yhteydessä, (6) Internet-sivustoillemme jäseneksi rekisteröidyttäessä, (7) käyttäjän tilatessa tuotteita Internetin välityksellä ja (8) käyttäjän pyytäessä palveluita sivustojen kolmannen osapuolen palveluntarjoajilta. Kerättäviin tietoihin saattaa kuulua käyttäjän nimi, sähköpostiosoite, puhelinnumero, kotiosoite ja syntymäaika.
Onpa tarkoitus mikä hyvänsä, Electronic Arts kerää vain sellaista tietoa, jota tarvitaan kohtuullisessa määrin käyttäjän pyyntöjen ja yhtiön lainmukaisten liiketoimintatavoitteiden toteuttamiseen.
Internet-keskusteluhuoneissa tai käyttäjäprofiilia luotaessa käyttäjä voi halutessaan luovuttaa tietoja itsestään. Keskusteluhuoneissa annetut tiedot ja “profiili” ovat julkista tietoa, ja käyttäjällä ei ole näiden osalta oikeutta yksityisyyteen tai luottamuksellisuuteen. Tästä ja muista sisällön lähettämiseen liittyvistä ohjeista löydätte tietoa Jäsenyyssopimuksesta.
Lapsiin liittyvä erityishuomautus
Lapset, jotka ovat 12-vuotiaita tai sitä nuorempia, eivät saa ottaa osaa EA SPORTS™:in Internet-palveluihin, joita nämä yksityisyyden suojan periaatteet koskevat. Electronic Arts ei säilytä, käytä tai luovuta kolmannelle osapuolelle sellaisen käyttäjän tietoja, joiden tiedetään olevan 12-vuotias tai sitä nuorempi.
Entä evästeet?
Evästeet ovat pieniä tiedostoja, jotka lataantuvat koneille ja joiden avulla seurataan liikkumista Internet-sivuilla. Jotkut sivuistamme käyttävät evästeitä tarjotakseen käyttäjää kiinnostavaa tietoa sekä joihinkin muihin tarkoituksiin. Jotkin sivuista käyttävät evästeitä tai muita keinoja esimerkiksi seuratakseen sivuston käyttöä. Tietoa kerätään siitä, mitä pelejä käyttäjät pelaavat, paljonko pelaamiseen käytetään aikaa ja mitä mainoksia tai linkkejä käyttäjät käyvät katsomassa. On mahdollista, että evästeiden tietoja liitetään henkilökohtaisiin tietoihin.
Mitä tapahtuu annetuille tiedoille?
Electronic Arts ei luovuta sivustoille tai muihin palveluihin rekisteröityneiden alle 18-vuotiaiden käyttäjien henkilökohtaisia tietoja kolmansille osapuolille, edes vanhempien suostumuksella, eikä jaa tai luovuta henkilötietoja muuten kuin näissä yksityisyyden suojan periaatteissa ilmaistulla tavalla. Tästä voidaan kuitenkin poiketa fuusio- ja yhtiökauppatilanteissa, sekä epätodennäköisessä konkurssitapauksessa, jolloin Electronic Artsin asiakastiedoista huolehtiminen voidaan siirtää tai määrätä yhtiön seuraajalle.
Jos käyttäjä rekisteröityy EA SPORTS™:in Internet-palveluun ja on 18-vuotias tai sitä vanhempi, hänen sähköpostiosoitteensa välittyy myös yhtiön yhteistyökumppanille America Online Inc:lle, ja käyttäjä rekisteröityy automaattisesti AOL Instant Messenger -tilille (AIM). AOL lähettää sähköpostitse AIM-tiliä koskevat tiedot. Kuten kaikkien kolmansien osapuolten kohdalla, Electronic Arts ei valvo AOL:n yksityisyyden suojaa koskevia periaatteita tai käytäntöjä. Käyttäjää kehotetaan tarkastamaan AOL:n yksityisyyden suojan periaatteet osoitteesta www.aol.com.
Käyttäjällä voi olla tilaisuus rekisteröityä sivustolta muihin palveluihin. Jos hän haluaa hyödyntää näitä palveluita, Electronic Arts voi kerätä ylimääräisiä palveluntarjoajan pyytämiä tietoja ja toimittaa nämä yhdessä muiden rekisteröintitietojen kanssa (mukaan lukien henkilökohtaiset tiedot) tämän palvelun tarjoajalle. Palveluntarjoaja käyttää jäsenten tietoja oman yksityisyyden suojaamisperiaatteensa ja palveluehtojensa mukaisesti. Electronic Arts saattaa säilyttää näitä lisätietoja näiden yksityisyyden suojan periaatteiden mukaisesti. Näihin palveluihin liittyminen on vapaaehtoista ja niitä ei vaadita pelaamiseen EA SPORTS™:in Internet-palveluissa.
Käyttäjän antamien henkilökohtaisten tietojen avulla Electronic Arts voi kertoa uusista tuotteista, ominaisuuksista ja päivityksistä, erikoistarjouksista, korjauksista, kilpailuista ja kiinnostavista tapahtumista. Electronic Arts saa ajoittain yhteydenottoja yhtiöiltä ja järjestöiltä, jotka tarjoavat sellaisia tuotteita ja palveluita, joiden yhtiömme uskoo kiinnostavan käyttäjää, ja tällöin käyttäjän tietoja saatetaan antaa kolmannelle osapuolelle. Tämä on yhtiön mielestä hyvää asiakaspalvelua, sillä näin käyttäjää autetaan löytämään hyödyllisiä tuotteita ja palveluita. Electronic Arts pyrkii rajoittamaan jakamansa tiedot niihin tarjouksiin, joiden arvellaan kiinnostavan käyttäjää. Käyttäjä voi myös jättäytyä tämän palvelun ulkopuolelle. Alla on lisätietoja tästä valinnasta.
Electronic Arts voi käyttää markkinointitutkimuksissa keräämiään tietoja kohdentaakseen tiettyä käyttäjää kiinnostavan mainonnan. Nämä tiedot voidaan siirtää mainosyhtiön omistamalle mainospalvelimelle, jotta käyttäjälle kohdistettu mainonta olisi juuri häntä kiinnostavaa. Mainostajalle ei kuitenkaan jaeta yhdenkään käyttäjän henkilökohtaisia tietoja ilman tämän lupaa. Jäsentutkimuksiin osallistuminen on täysin vapaaehtoista. Yhtiö saattaa luovuttaa mainosyhtiöille tilastotietoja käyttäjistä (ei kuitenkaan henkilökohtaista tietoja).
Electronic Arts saattaa ajoittain käyttää kolmansien osapuolien, kuten Doubleclick, toimittamia palveluita henkilökohtaisten tietojen keräämiseen puolestaan tai lähettääkseen sähköpostia tai mainosmateriaalia, tuotenäytteitä, tai muita sivustojen palveluita varten. Kun jäsen käyttää näitä palveluja, häneltä saatetaan tiedustella nimeä, sähköpostiosoitetta, postiosoitetta ja puhelinnumeroa. Kun kolmantena osapuolena toimiva yritys pääsee käyttämään Electronic Artsin tietoja, joita käyttäjältä pyydetään palvelujen tarjoamisen yhteydessä, yritykseltä vaaditaan sitoutumista samoihin yksityisyyttä koskeviin säännöksiin, joita Electronic Arts noudattaa, ja tiedon huolelliseen suojaamiseen niin kauan kun se toimii yhdessä Electronic Artsin kanssa.
Näiden lisäksi käyttäjän tietoja saatetaan käyttää yhtiön omiin markkinointitutkimuksiin ja tilastollisiin tarkoituksiin, joiden avulla pyritään kehittämään sivuja vastaamaan entistä paremmin vierailijoiden toiveita. Jotta voidaan toimia lain edellyttämällä tavalla tai jos on syytä uskoa, että tietojen jakaminen on tarpeellista Electronic Artsin oikeuksien, omaisuuden, toimintojen, käyttäjien tai muiden mahdollisten vahingonkärsijöiden kannalta, tietoja saatetaan antaa viranomaisille.
Missä tietoja säilytetään?
Electronic Arts on maailmanlaajuinen organisaatio, ja monet tietokonejärjestelmät, joilla Electronic Arts kerää, tallentaa ja käyttää keräämiään tai vastaanottamiaan tietoja sijaitsevat Australiassa, Euroopassa, Yhdysvalloissa ja muualla. Käyttäjän henkilökohtaisia tietoja saatetaan siirtää, käyttää, käsitellä tai säilyttää Yhdysvalloissa ja muissa maissa, mukaan lukien Euroopan unioniin kuuluvat ja kuulumattomat maat, ja niitä saatetaan käyttää tämän yksityisyyden suojaamisperiaatteen mukaisiin tarkoituksiin.
Valinnanmahdollisuus
Kun käyttäjän tietoja kerätään ensimmäistä kertaa, hänelle tarjotaan mahdollisuus valita, haluaako hän henkilötietojaan levitettävän Electronic Artsin ja sen tytäryhtiöiden ulkopuolisille osapuolille (lain, oikeusistuimen tai muun viranomaisen määräyksiä lukuun ottamatta). Jos käyttäjä ei halua saada Electronic Artsilta sähköpostia tai tavallista postia tuotteista ja palveluista, hän voi ilmoittaa sen rekisteröitymisen tai tietojen keruun aikana. Jos käyttäjä haluaa myöhemmin poistaa nimensä postituslistalta, hän voi tehdä niin ottamalla yhteyttä maansa yksityisyyssuojan valvojaan sähköpostilla, puhelimella tai faksilla. Lisätietoja siitä, kuinka voi ottaa yhteyttä EA:n yksityisyyssuojan valvojaan, saa Electronic Artsin asiakaspalvelusta. Käyttäjä voi myös napsauttaa sähköpostitse tulevien tarjousten ja uutisten tilauksen peruutuslinkkiä.
Käyttäjän henkilötietojen turvaaminen
Yhtiö kerää ja käyttää jäsenen henkilökohtaisia tietoja tämän yksityisyyden suojan mukaisesti niin paljon kuin on kohtuullisissa määrin tarpeellista, jotta yhtiön lailliset liiketoiminnan tavoitteet täyttyvät. Noudatamme tarkoituksenmukaisia turvatoimia, jotta voidaan varmistaa käyttäjän antamien tietojen turvallisuus, paikkansapitävyys, tarkkuus ja yksityisyys. Lisäksi yhtiö varmistaa kohtuullisessa määrin, että kolmas osapuoli, jolle luovutetaan henkilökohtaisia tietoja, suojaa saamansa tiedot riittävän hyvin.
Tietojen selvittäminen, korjaus ja poistaminen tiedostoista ja tilin lakkauttaminen
Jos käyttäjä on sitä mieltä, että Electronic Artsin säilyttämät häntä koskevat tiedot ovat virheelliset tai hän haluaa poistaa tilinsä rekisteristä tai nimensä postituslistalta, hänen tulee lähettää sähköpostiviesti maansa yksityisyyssuojan valvojalle. Lisätietoja siitä, kuinka saa yhteyden EA:n yksityisyyden suojan valvojaan, saa Electronic Artsin asiakaspalvelusta tai Internetissä sijaitsevasta Yksityisyyden suoja -sopimuksesta osoitteesta http://www.ea.com/global/legal/privacy_noseal.jsp. EA antaa mielellään selvityksen käyttäjän tiedoista ja korjaa tai poistaa niitä käyttäjän toivomuksien mukaan. EA voi silti säilyttää käyttäjän tietoja tiedostoissaan ratkaistakseen kiistoja, toteuttaakseen Jäsenyyssopimusta, sekä täyttääkseen sivustojen turvallisuuteen ja toimivuuteen liittyvät tekniset ja lainopilliset vaatimukset.
Kolmannen osapuolen sivusto
Jos käyttäjä napsauttaa linkkiä kolmannen osapuolen ylläpitämälle sivustolle, esim. mainoslinkkiä tai America Onlinen (AOL) linkkiä, hän poistuu EA SPORTS™:in sivustolta ja siirtyy valitsemalleen sivustolle. Koska EA ei voi kontrolloida kolmansien osapuolien toimintaa, mukaan lukien AOL ja muut palveluntarjoajat, yhtiö ei voi ottaa vastuuta niiden tavasta käyttää jäsenen henkilökohtaisia tietoja, eikä myöskään taata niiden noudattavan samoja yksityisyyttä ja turvallisuutta koskevia säännöksiä kuin Electronic Arts. On suositeltavaa, että käyttäjä tutustuu näiden palveluntarjoajien yksityisyyden suojaamisperiaatteisiin. Jos käyttäjä vierailee EA SPORTS™:iin yhteydessä olevan kolmannen osapuolen sivustolla, hänen kannattaa tarkastaa tämän yksityisyyden suojaamisperiaatteet ennen henkilökohtaisten tietojen luovuttamista.
© 2003 Electronic Arts Inc.